Σαρούνας Γιασικεβίτσιους

Ο **Σαρούνας Γιασικεβίτσιους** (*Šarūnas Jasikevičius*, , Κάουνας, 5 Μαρτίου 1976), είναι Λιθουανός πρώην διεθνής καλαθοσφαιριστής και νυν προπονητής της Φενέρμπαχτσε. Διαθέτοντας ύψος 1,93 μέτρα αγωνιζόταν στη θέση του πόιντ γκαρντ. Πρόκειται για τον πιο πετυχημένο Λιθουανό παίκτη της εποχής του και έναν από τους πιο σημαντικούς Ευρωπαίους, με σπουδαία καριέρα και ατομικές διακρίσεις, με αποκορύφωμα τα τέσσερα, τρία συνεχόμενα τριπλ κράουν (2003, 2004, 2005 και 2009). Αποτελεί μέλος της καλύτερης ομάδας για την πρώτη δεκαετία στην ιστορία της Ευρωλίγκα (2000-2010), μία από τις 50 σημαντικότερες προσωπικότητες καθώς και Θρύλο της διοργάνωσης.

## Σταδιοδρομία

[thumb|150px|left|Ο Γιασικεβίτσιους με τη δεύτερη ομάδα που κατέκτησε (x2) την Ευρωλίγκα, τη [Μακάμπι Τελ Αβίβ (καλαθοσφαίριση)|Μακάμπι.]]
[μικρογραφία|110px|left|Ο Σάρας με την τρίτη και τελευταία ομάδα με την οποία κατέκτησε την Ευρωλίγκα, τον [Παναθηναϊκός (καλαθοσφαίριση ανδρών)|Παναθηναϊκό.]]
thumb|130px|right|Ο Γιασικεβίτσιους σουτάρει για τρίποντο

Γεννήθηκε στο Κάουνας της Λιθουανίας. Σε εφηβική ηλικία μετακόμισε στις ΗΠΑ για να αγωνιστεί στο Solanco High School και στο Maryland University. 
Το 1998 δεν επιλέχθηκε στο ντραφτ του ΝΒΑ και έτσι επέστρεψε στη Λιθουανία για να αγωνιστεί στη Λιέτουβος Ρίτας και την επόμενη σεζόν στην Ολύμπια Λιουμπλιάνας στη Σλοβενία.

Το 2000 τον απέκτησε η Μπαρτσελόνα με την οποία κατέκτησε την Ευρωλίγκα, 2 πρωταθλήματα Ισπανίας και 2 κύπελλα Ισπανίας. Τρία χρόνια αργότερα βρέθηκε στη Μακάμπι Τελ Αβίβ με την οποία κατέκτησε την Ευρωλίγκα δυο συνεχόμενες φορές το 2004 και 2005, παράλληλα με τα δυο πρωταθλήματα και τα δυο κύπελλα Ισραήλ. 

Μετά από όλα αυτά επόμενος στόχος του ήταν η καταξίωση στο κορυφαίο πρωτάθλημα του κόσμου το ΝΒΑ όπου αγωνίστηκε δύο σεζόν (2005-2007) στους Ιντιάνα Πέισερς και στους Γκόλντεν Στέιτ Γουόριορς φτάνοντας και τις δυο φορές μέχρι τα πλέι οφ.

Το φθινόπωρο του 2007 έγινε και επίσημα μέλος της ομάδας του Παναθηναϊκού, σε μία μεταγραφή που εξελίχθηκε σε σίριαλ. Μάλιστα ο Παναθηναϊκός τον απέκτησε σχεδόν μέσα από τα χέρια του αιωνίου αντιπάλου Ολυμπιακού. Τότε (2007) επρόκειτο για τον πιο ακριβοπληρωμένο παίκτη στην Ευρώπη και την ακριβότερη μεταγραφή αθλητή στην Ελλάδα, καθώς είχε λαμβάνειν περί τα 7,3 εκ. ευρώ για 2 χρόνια. Στις 25 Σεπτεμβρίου 2007 ο Παναθηναϊκός, ανακοίνωσε το διετές συμβόλαιο με τον παίκτη. Με τον Παναθηναϊκό κατέκτησε ακόμα μια φορά την Ευρωλίγκα το 2009 σε μια από τις καλύτερες εκδοχές της ομάδας αφού διέθετε στο ρόστερ της παίκτες μεγάλης αξίας (Διαμαντίδης, Σπανούλης, Μπατίστ, Φώτσης, Πέκοβιτς κ.α). Στο τέλος της χρονιάς ανανέωσε για μια ακόμη σεζόν το συμβόλαιο του με τους πράσινους. Με τον Παναθηναϊκό κατέκτησε επίσης τρία πρωταθλήματα και δυο κύπελλα. 

Τη σαιζόν 2010-2011 έπαιξε αρχικά με τη λιθουανική Λίετουβος Ρίτας και στη συνέχεια με την τουρκική Φενέρμπαχτσε. Επέστρεψε το 2011 στον Παναθηναϊκό για μία ακόμα σεζόν κατακτώντας το Κύπελλο Ελλάδας, ως MVP, και συμμετείχε στο Final 4 της Κωνσταντινούπολης. Το 2012 συμφώνησε με την ισπανική Μπαρτσελόνα. Το 2013 υπέγραψε στη λιθουανική Ζάλγκιρις Κάουνας όπου και έκλεισε την καριέρα του την επόμενη χρονιά (2014). Στις 12 Φεβρουαρίου 2015 η Ευρωλίγκα τίμησε τον σπουδαίο παίκτη, ανακηρύσσοντας τον Θρύλο της διοργάνωσης. Στις 12 Αυγούστου 2020, ανακοινώθηκε από την Ευρωλίγκα ότι αποτελεί μέλος της κορυφαίας δεκάδας (ομάδας) του Παναθηναϊκού στη δεκαετία 2010-2020, όντας τέταρτος σε ψήφους του κοινού με ποσοστό 84.18%. Στις 15 Αυγούστου 2020, ανακοινώθηκε από την Ευρωλίγκα ότι αποτελεί μέλος και της κορυφαίας δεκάδας (ομάδας) της Ζαλγκίρις στη δεκαετία 2010-2020, όντας τρίτος σε ψήφους του κοινού με ποσοστό 77,85%.

### Προπονητική Καριέρα

#### Ζάλγκιρις Κάουνας
Μετά την απόσυρσή του από την ενεργό δράση, ο Γιασικεβίτσιους παρέμεινε στη Ζάλγκιρις Κάουνας ως βοηθός προπονητή. Στις 9 Ιανουαρίου 2016 μετά την απόλυση του προπονητή, ο Σάρας αναβαθμίστηκε σε πρώτο προπονητή, κάνοντας το ντεμπούτο του με νίκη (75-55) κόντρα στον Ολυμπιακό για την Ευρωλίγκα. Στο τέλος της σεζόν οδήγησε τη Ζάλγκιρις στην κατάκτηση του πρωταθλήματος για το 2016. Στις 19 Φλεβάρη κατέκτησε το Κύπελλο Λιθουανίας για δεύτερη φορά. Στις 9 Ιουνίου κατέκτησε και το πρωτάθλημα Λιθουανίας ολοκληρώνοντας το νταμπλ για τη λιθουανική ομάδα. Μάλιστα για αυτές του τις επιτυχίες ανακηρύχθηκε σε προπονητή της χρονιάς για το 2017 στη Λιθουανία. Επίσης ανανέωσε το συμβόλαιο του με την ομάδα μέχρι το 2019, με ετήσιες αποδοχές -ρεκόρ και έγινε ο πιο καλοπληρωμένος Λιθουανός προπονητής όλων των εποχών. 

Το 2018 κατέκτησε το κύπελλο Λιθουανίας. Επίσης κατάφερε να επιστρέψει η ομάδα του στο Final 4 της Ευρωλίγκα μετά από 19 χρόνια, κατακτώντας μάλιστα την τρίτη θέση, σε μια άκρως επιτυχημένη χρονιά για τη Ζάλγκιρις. Τέλος κατέκτησε και το πρωτάθλημα Λιθουανίας κόντρα στη Λιέτουβος. Μάλιστα αναδείχτηκε σε προπονητή της χρονιάς, ενώ τιμήθηκε και από τον δήμαρχο του Κάουνας. Το 2019 οδήγησε ξανά τη Ζαλγκίρις στα πλέι οφ της Ευρωλίγκα, ηττήθηκε στον τελικό κυπέλλου Λιθουανίας από τη Ρίτας Βίλνιους με 70-67. Επίσης κατέκτησε ξανά το πρωτάθλημα Λιθουανίας, και αναδείχτηκε προπονητής της χρονιάς. Στις 16 Φεβρουαρίου 2020, κατέκτησε το Κύπελλο Λιθουανίας κόντρα στη Ρίτας.

#### Μπαρτσελόνα
Στις 2 Ιουλίου 2020, μετά από 4 χρόνια στη Λιθουανία και τη Ζάλγκιρις Κάουνας, ανακοινώθηκε από την Μπαρτσελόνα. Το συμβόλαιο είναι τριετούς διάρκειας, ήτοι μέχρι το καλοκαίρι του 2023. Στις 14 Φεβρουαρίου 2021, κατέκτησε το Κύπελλο Ισπανίας, αφού η Μπαρτσελόνα κέρδισε στον τελικό τη Ρεάλ Μαδρίτης με 88-73. Στις 28 Μαΐου, προκρίθηκε στον τελικό του Final Four της Ευρωλίγκα, κόντρα στην Αρμάνι Μιλάνο, ωστόσο στον τελικό της διοργάνωσης στις 30 Μαΐου ηττήθηκε από την Αναντολού Εφές 86-81. Στις 15 Ιουνίου, κατέκτησε για πρώτη φορά ως προπονητής, το Πρωτάθλημα Ισπανίας. Στις 20 Φεβρουαρίου 2022, κατέκτησε το Κύπελο Ισπανίας, αφού η Μπαρτσελόνα κέρδισε στον τελικό τη Ρεάλ 64-59. Στις 20 Ιουνίου 2023, κατέκτησε το Πρωτάθλημα Ισπανίας, αφού η Μπαρτσελόνα νίκησε στη σειρά των τελικών την Ρεάλ Μαδρίτης 3-0. Στις 26 Ιουνίου 2023, η Μπαρτσελόνα ανακοίνωσε την αποδέσμευση του Γιασικεβίτσιους, ύστερα από τρία χρόνια.

#### Φενέρμπαχτσε
Στις 14 Δεκεμβρίου 2023, ανέλαβε επίσημα την θέση του προπονητή στην Φενέρμπαχτσε, υπογράφοντας συμβόλαιο μέχρι το 2026. Στις 18 Φεβρουαρίου, κατέκτησε το Κύπελλο Τουρκίας, αφού η Φενέρ κέρδισε στον τελικό την Εφές με 80-67. Στις 16 Φεβρουαρίου 2025, η Φενέρ επικράτησε με 104-81 της Μπεσίκτας στον τελικό Κυπέλλου και κατέκτησε το τρόπαιο στην Τουρκία. Στις 17 Απριλίου 2025, κέρδισε το βραβείο του προπονητή της χρονιάς στην EuroLeague, μετά και την πορεία της Φενέρμπαχτσε στην κανονική περίοδο της διοργάνωσης (2η θέση με ρεκόρ 23-11). Στις 29 Απριλίου 2025, μετά την πρόκριση της Φενέρ στο Final Four της Ευρωλίγκα, έγινε μόλις ο 3ος προπονητής στην ιστορία της διοργάνωσης, που βρίσκεται για 5η συνεχόμενη φορά σε Final Four, έπειτα από τους Ζέλικο Ομπράντοβιτς και Δημήτρη Ιτούδη. Στις 25 Μαΐου 2025, νίκησε στον τελικό της Ευρωλίγκα την Μονακό με 81-70 και κατέκτησε για πρώτη φορά ως προπονητής το τρόπαιο της κορυφαίας ευρωπαϊκής διοργάνωσης. Μάλιστα, έγινε ο πρώτος που ως παίκτης και προπονητής κατακτά την (σύγχρονη) Ευρωλίγκα την τελευταία 25ετία. Συνολικά, στην ιστορία των ευρωπαϊκών τροπαίων έγινε ο τέταρτος προπονητής που το καταφέρνει αυτό και μπήκε σε μία πολύ ιδιαίτερη λίστα. Στις 25 Ιουνίου 2025, η Φενέρ επικράτησε με 84-68 στον πέμπτο τελικό της Μπεσίκτας και έκανε το 4-1 στη σειρά των τελικών, με αποτέλεσμα να κλειδώσει την κατάκτηση του τίτλου. Στις 24 Σεπτεμβρίου 2025, νίκησε με 85-83 την Μπεσίκτας και κατέκτησε το Σούπερ Καπ της Τουρκίας. Στις 22 Φεβρουαρίου 2026, κατέκτησε το Κύπελλο Τουρκίας για τρίτη φορά στην προπονητική του καριέρα, νικώντας την Μπεσίκτας 91-74 στον τελικό.

## Εθνική Λιθουανίας

Έκανε το ντεμπούτο του με την εθνική ομάδα το 1997 στο Ευρωμπάσκετ της Ισπανίας. Το 2000 κατέκτησε το χάλκινο μετάλλιο στους Ολυμπιακούς Αγώνες με την ομάδα της Λιθουανίας. Το 2003 κατέκτησε το χρυσό μετάλλιο στο Ευρωμπάσκετ της Σουηδίας όντας ο MVP της διοργάνωσης με μέσο όρο 14 πόντους και 8 ασίστ. Το 2007 κατέκτησε το χάλκινο μετάλλιο στο Ευρωμπάσκετ της Ισπανίας νικώντας στον μικρό τελικό την Εθνική Ελλάδος με 69-78. Ο Γιασικεβίτσιους είναι ο μόνος Λιθουανός καλαθοσφαιριστής που έχει πάρει μέρος σε τέσσερις σερί Ολυμπιάδες του Σίδνεϊ το 2000, της Αθήνας το 2004, του Πεκίνου το 2008 και του Λονδίνου το 2012. Μετά την Ολυμπιάδα του Λονδίνου ανακοίνωσε την απόσυρσή του από την εθνική.

Το 2020, μετά από ψηφοφορία στον ιστότοπο της Παγκόσμιας Ομοσπονδίας Καλαθοσφαίρισης, βρέθηκε στην καλύτερη πεντάδα της Εθνικής Ομάδας Λιθουανίας των τελευταίων δυο δεκαετιών (2000-2020) σε Ευρωμπάσκετ. Στις 11 Αυγούστου 2020, επιλέχθηκε επίσης στην καλύτερη πεντάδα της τελευταίας εικοσαετίας (2000-2020) της FIBA στην ιστορία των Ευρωμπάσκετ σε γενικό σύνολο παικτών.

## Τίτλοι-Διακρίσεις
 
### Σε συλλογικό επίπεδο

*  Ολύμπια Λιουμπλιάνας
** Κυπελλούχος Σλοβενίας: (2000)

* Μπαρτσελόνα
** 2x Πρωταθλητής Ισπανίας: (2001, 2003)
** 3x Κυπελλούχος Ισπανίας: (2001, 2003, 2013)
** Πρωταθλητής Ευρώπης: (2003)

* Μακάμπι Τελ Αβίβ
** 2x Πρωταθλητής Ισραήλ: (2004, 2005)
** 2x Κυπελλούχος Ισραήλ: (2004, 2005)
** 2x Πρωταθλητής Ευρώπης: (2004, 2005)

* Παναθηναϊκός 
** 3x Πρωταθλητής Ελλάδας: (2008, 2009, 2010)
** 3x Κυπελλούχος Ελλάδας: (2008, 2009, 2012)
** Πρωταθλητής Ευρώπης: (2009)

* Φενερμπαχτσέ
** Πρωταθλητής Τουρκίας: (2011)
** Κυπελλούχος Τουρκίας: (2011)

*  Ζάλγκιρις Κάουνας
**Πρωταθλητής Λιθουανίας: (2014)

### Με την εθνική Λιθουανίας

* 2000 Χάλκινο μετάλλιο στην Ολυμπιάδα του Σίδνεϋ
* 2003 Πρωταθλητής Ευρώπης με εθνική Λιθουανία στο Ευρωμπάσκετ της Σουηδίας
* 2007 Χάλκινο μετάλλιο στο Ευρωμπάσκετ της Ισπανίας

### Ατομικές

* Καλύτερος Λιθουανός παίκτης: (2002)
* MVP του Ευρωμπάσκετ 2003
* MVP των Τελικών του ισπανικού πρωταθλήματος: (2003)
* 2x Ισπανικό All-Star: (2001, 2003)
*Καλύτερος Ευρωπαίος Παίκτης: (2003)
* 2x Καλύτερη Πεντάδα στην Ευρωλίγκα: (2004, 2005)
* MVP του φάιναλ φορ στην Ευρωλίγκα: (2005)
* Πρώτος σκόρερ του τελικού της Ευρωλίγκα: (2005)
*2x MVP της αγωνιστικής στην Ευρωλίγκα: (14η αγωνιστική 2003/04), (Top 16 6η αγωνιστική, 2003/04), 
* MVP του πρωταθλήματος Ισραήλ: (2005)
* 2x All-Europe Player of the Year (2004, 2005)
* 50 Σπουδαιότεροι Συνεισφέροντες της Ευρωλίγκα (2008)
* Καλύτερη πεντάδα στο Ελληνικό Πρωτάθλημα: (2009)
* 2x Ελληνικό All-Star: (2008, 2009)
* Καλύτερη ομάδα παικτών στη δεκαετία 2000-2010 στην Ευρωλίγκα: (2010)
*MVP του τελικού στο Κύπελλο Ελλάδος: (2012)
*Θρύλος της Ευρωλίγκα: (2015)
*Καλύτερη πεντάδα στη εικοσαετία 2000-2020 σε Ευρωμπάσκετ γενικά ΦΙΜΠΑ Ευρωμπάσκετ Ντριμ Τιμ (2020)

### Ως προπονητής
 Ζάλγκιρις Κάουνας

* 6x Πρωταθλητής Λιθουανίας: (2015, 2016, 2017, 2018, 2019, 2020)
* 4x Κύπελλο Λιθουανίας: (2015, 2017, 2018, 2020)
 Μπαρτσελόνα

* 2x Πρωτάθλημα Ισπανίας: (2021, 2023)
*2x Κύπελλο Ισπανίας: (2021, 2022)
 Φενέρμπαχτσε

* Ευρωλίγκα (2025)
* 2x Πρωτάθλημα Τουρκίας (2024, 2025)
* 3x Κύπελλο Τουρκίας: (2024, 2025, 2026)
* Σούπερ Καπ Τουρκίας: (2025)
#### Ατομικές

* Προπονητής της χρονιάς στην Ευρωλίγκα: (2025)
* 3x Προπονητής της χρονιάς στη Λιθουανία: (2017, 2018, 2019)

## Προσωπική ζωή
Από το 2006 μέχρι το 2008 ήταν παντρεμένος με την Ισραηλινή μοντέλο (Μις Κόσμος 1998) Λινόρ Αμπαρζίλ. Το 2009, ξεκίνησε τη σχέση του με την Ελληνίδα Άννα Δούκα και μαζί απέκτησαν δύο παιδιά: μια κόρη την Αϊλα (γενν. 2010) και έναν γιο τον Λούκας (γενν. 2012). Το ζευγάρι παντρεύτηκε το 2017. 

Το 2015 παρουσίασε την αυτοβιογραφία του με τίτλο *Η νίκη δεν είναι αρκετή*.

## Παραπομπές


## Εξωτερικοί σύνδεσμοι

* Η καριέρα του Σαρούνας Γιασικεβίτσιους (vids & pics), άρθρο-αφιέρωμα στο gazzetta.gr, 30/07/2014
* Προφίλ στο NBA.com 

Κατηγορία:Λιθουανοί καλαθοσφαιριστές
Κατηγορία:Πόιντ γκαρντ
Κατηγορία:Λιθουανοί προπονητές καλαθοσφαίρισης
Κατηγορία:Καλαθοσφαιριστές Εθνικής Λιθουανίας
Κατηγορία:Καλαθοσφαιριστές Εθνικής Λιθουανίας U22
Κατηγορία:Καλαθοσφαιριστές Εθνικής Λιθουανίας U18
Κατηγορία:Καλαθοσφαιριστές Εθνικής Λιθουανίας U16
Κατηγορία:Καλαθοσφαιριστές Λιέτουβος Ρίτας
Κατηγορία:Καλαθοσφαιριστές Ολύμπια Λιουμπλιάνας
Κατηγορία:Καλαθοσφαιριστές Μπαρτσελόνα
Κατηγορία:Καλαθοσφαιριστές Μακάμπι Τελ Αβίβ
Κατηγορία:Καλαθοσφαιριστές Ιντιάνα Πέισερς
Κατηγορία:Καλαθοσφαιριστές Γκόλντεν Στέιτ Ουόριορς
Κατηγορία:Καλαθοσφαιριστές Παναθηναϊκού
Κατηγορία:Καλαθοσφαιριστές Φενέρμπαχτσε
Κατηγορία:Καλαθοσφαιριστές Ζάλγκιρις Κάουνας
Κατηγορία:Ξένοι καλαθοσφαιριστές στην Ελλάδα
Κατηγορία:Καλαθοσφαιριστές ελληνικών συλλόγων
Κατηγορία:Καλαθοσφαιριστές Α1 Εθνικής Ελλάδας
Κατηγορία:Καλαθοσφαιριστές του NBA
Κατηγορία:Καλαθοσφαιριστές αμερικανικών συλλόγων
Κατηγορία:Καλαθοσφαιριστές ισραηλινών συλλόγων
Κατηγορία:Καλαθοσφαιριστές τουρκικών συλλόγων
Κατηγορία:Καλαθοσφαιριστές Πρωταθλήματος Τουρκίας
Κατηγορία:Καλαθοσφαιριστές λιθουανικών συλλόγων
Κατηγορία:Καλαθοσφαιριστές Πρωταθλήματος Λιθουανίας
Κατηγορία:Καλαθοσφαιριστές Ευρωμπάσκετ 1997
Κατηγορία:Καλαθοσφαιριστές Ευρωμπάσκετ 2003
Κατηγορία:Καλαθοσφαιριστές Ευρωμπάσκετ 2007
Κατηγορία:Παίκτες νικητές Ευρωμπάσκετ
Κατηγορία:Καλαθοσφαιριστές Παγκοσμίου Πρωταθλήματος 1998
Κατηγορία:Καλαθοσφαιριστές στους Θερινούς Ολυμπιακούς Αγώνες 2000
Κατηγορία:Καλαθοσφαιριστές στους Θερινούς Ολυμπιακούς Αγώνες 2004
Κατηγορία:Καλαθοσφαιριστές στους Θερινούς Ολυμπιακούς Αγώνες 2008
Κατηγορία:Καλαθοσφαιριστές στους Θερινούς Ολυμπιακούς Αγώνες 2012
Κατηγορία:Λιθουανοί Ολυμπιονίκες
Κατηγορία:Ολυμπιονίκες της καλαθοσφαίρισης
Κατηγορία:Προπονητές καλαθοσφαίρισης Ζάλγκιρις Κάουνας
Κατηγορία:Προπονητές καλαθοσφαίρισης Φενέρμπαχτσε
Κατηγορία:Λιθουανοί καλαθοσφαιριστές στο NBA